Изх.№ 8 / 14.11.2018г.

ДО КМЕТА

НА ОБЩИНА ИХТИМАН

ДО ПРЕДСЕДАТЕЛЯ

НА ОБЩИНСКИ СЪВЕТ ИХТИМАН

ПЛАН - ПРОГРАМА

за дейността на Народно Читалище „Св. Св. Кирил и Методий – 1928г.“

с. Полянци, общ. Ихтиман, обл. Софийска

за 2019г.

1. **Въведение**

Настоящата план – програма е разработена на основание чл. 26 а, ал.1 от ЗНЧ.

 Изготвянето на план – програмата за развитие на читалищната дейност на НЧ „Св.Св. Кирил и Методий – 1928г.“ с.Полянци през 2019г. цели:

* Да следва визия за развитие на Читалището зададена с План – програмата от предходния планови период;
* Да ревизира актуалните и приоритетни цели и задачи.
1. **Кратък анализ на състоянието на Читалището**

Читалището в с. Полянци е с възстановена дейност от 2008 година, помещава се в сградата на бившето училище на селото, понастоящем от Читалището се ползват две стаи, едната отредена за библиотечно помещение и читалня и втора подходяща за организиране на групови прояви и клубни дейности.

Липсата на щатен служител силно затруднява работа на ръководството на Читалището и създава предпоставки за неефективна и непоследователна дейност на Читалището като цяло.

Сградата на Читалището се поддържа в добро състояние, като ежегодно се правят ремонти и подобрения.

1. **Приоритетни цели и задачи на Читалището**

Основната цел на читалищното ръководство през 2019 г. е да следва и надгради нивото на посещаемостта на Читалището и организирането на групови занимания и прояви достигнато през 2018г. по следните основни направления:

* Библиотечно и информационно осигуряване;
* Клубна дейност;
* Организиране на групови мероприятия за запазване на традициите и обичайте на село Полянци.

За постигане на основната цел Читалищното ръководство си поставя слените актуални задачи:

* Организиране и допълване на библиотечния фонд –книгите се картотекират на доброволни начала но за съжаление активността от страна на членовете на Читалището е изключително ниска, до месец ноември 2018г. се осъществиха само три срещи за картотекиране, като на тях се обработиха само 100 бр. книги. Читалището получава дарения – книги за допълване на библиотечния фонд, както и закупува малък брой нови книги.

През 2019г.:

* ще продължи обогатяването на библиотечния фонд и чрез закупуването на няколко десетки нови книги, както и със съдействието на библиотеката в град Ихтиман.
* според наличния бюджет ще се обмислят варианти за набавяне на инвентар за библиотечното помещение – маси, столове и бюра.
* Организиране на културни и информационни събития с уч астието и помощта на читалищата в Община Ихтиман и танцова формация „Средногорски полъх”.
* Осигуряване на достъп до информационни, комуникационни и административни услуги:
* Изграждане на свободна безжична връзка с интернет;
* Набавяне на компютри за свободен достъп до интернет;
* Предоставяне на копирни и други услуги.
* Създаване на дискусионен клуб и съвместни мероприятия с пенсионерския клуб;
* Подобряване и допълване на материалната база:
* Продължаване на ремонтните дейности по сградата и ремонт на оградата на Читалището;
* Обмисляне на варианти за отопление на помещенията и създаване на условия за повишаване на посещаемостта на Читалището през зимния период – тук предвид, че сградата се ползва съвместно с кметство Полянци и с цел ефективно и цялостно отопление на сградата следва да се обмислят варианти с участието на кметството по тази линия на развитие.
* Продължаване на поддръжката на двата паметника в селото.
* Честване на празници.

с. Полянци Председател: